|  |  |  |
| --- | --- | --- |
| Stema%20(100px) | **REPUBLIKA E KOSOVËS****REPUBLIKA KOSOVA/REPUBLIC OF KOSOVA****KOMUNA E GJILANIT****OPŠTINA GNJILANE/MUNICIPAL GJILAN/GILAN BELEDIYESI** | Description: Prova14 |

***RAPORTI I PUNËS SË DREJTORISË KOMUNALE TË ARSIMIT***

***(për periudhën raportuese tremujore Janar - Mars 2022)***

 ***Mars 2022, Gjilan***

# Drejtoria Komunale e Arsimit

Drejtoria e Arsimit gjatë periudhës tremujore ka arritur me sukses t’i realizojë objektivat e planifikuara të cilat kanë qenë të bazuara në planin e veprimit, si dhe angazhime të shtuara në përmbushjen e kërkesave dhe obligimeve të paparashikuara.

Në sektorin e arsimit, aktivitetet e planifikuara kanë derivuar nga Plani i Veprimit të DKA-së për periudhën kohore janar-mars për vitin shkollor 2021/22.

Objektivat zhvillimore shtatë mujore të planifikuara në sektorin e arsimit janë:

* menaxhimi efikas i arsimit;
* krijimi i mekanizmave për ngritjen e cilësisë në arsim;
* zbatimi i suksesshëm i kurrikulës;
* krijimi i kushteve për arsim cilësor;
* zhvillimi i arsimit profesional për t’iu përshtatur tregut të punës;
* partneriteti me komunitetin dhe institucionet
* zbatimi i legjislacionit primar dhe sekondar.

Bazuar në shtatë (7) objektivat e Planit të Veprimit të DKA për periudhën kohore shkurt – gusht 2022, janë pasqyruar aktivitetet e përcaktuara sipas dinamikes së periudhës kohore të zbatimit:

**Aktivitetet e zbatuara për periudhën raportuese tre mujore janar – mars 2022**

Duke marrë parasysh trendët e mbështetjes në politikat e zhvillimit të sistemit arsimor në Komunën tonë, deri më tani janë ndërmarrë hapa konkretë sipas planit të veprimit të DKA-së, për të fuqizuar trajtimin e të gjitha niveleve të arsimit parauniversitar, ku gjendja pritet të ndryshojë konsiderueshëm përmes realizimit të aktiviteteve.

**Aktivitetet e realizuara në fushën e infrastrukturës:**

Angazhime në krijimin e hapësirave fizike për përfshirjen sa më të madhe të fëmijëve në nivelin e arsimit parashkollor, përmes ndërtimit të objekteve të reja të destinuara për qëndrim ditor;

* Më datë 15.03.2022, kemi marrë aprovimin nga MASHTI, për ndërtimin e çerdhes së re në lagjen “Qarku 1” me kapacitet për gjithsej njëqind e njëzet (120) fëmijë të moshës 9 muaj deri ne 5 vjeç. Ndërsa më datë 17.03.2022, DKA në bashkëpunim të ngushtë me Drejtorinë e Urbanizmit, kemi deponuar dosjen preliminare në MASHTI, për ndërtimin e çerdhes, e cila do t’i fillojë punimet gjatë këtij viti.
* Kanë përfunduar të gjitha aktivitetet për hapjen e qendrës në Bazë në Komunitet (BK), andaj gjatë ditëve në vijim presim konfirmimin nga organizata UNICEF, për përcaktimin e datës së inaugurimit të qendrës me bazë në komunitet në fshatin Ponesh, për fëmijët e moshave 3-5 vjeçare.
* Bazuar në planifikimin e Qeverisë së Kosovës, miratuar në Kuvendin e RK, për ndërtimin e çerdhes së re në fshatin Miresh, kemi realizuar një analizë të gjendjes së numrit të fëmijëve nga moshat 0-6 vjeçe, dhe jemi në proces të grumbullimit të të dhënave plotësuese të këtij projekti.
* Aktualisht jemi në fazën e analizave gjithëpërfshirëse për mundësinë e ndërtimit të objekteve, anekseve apo edhe mundësinë e shndërrimit të objekteve ekzistuese, të pashfrytëzuara, në pronësi të komunës për çerdhe me qëndrim ditor, në dy zonat rurale të cilat janë targetuar si potenciale të synuara për DKA, njëra në fshatin Bresalc dhe tjetra në fshatin Përlepnicë.
* Me inicimin e DKA-së, në bashkëpunim me qendrën e vaksinimit në kuadër të QMF-Dardania, kemi marrë të dhënat statistikore për numrin e përgjithshëm të fëmijëve për moshat 0-5 vjeçe në komunën tonë. Këto të dhëna statistikore do të na shërbejnë për planifikimin e ndërtimit, zgjerimit apo ndërtimit të objekteve të reja të çerdheve si dhe qendrave me bazë në komunitet, për ngritjen e numrit të përfshirjes së fëmijëve nën moshën 5 vjeç.
* Për krijimin e kushteve më të mira të ambienteve të klasave përgatitore, kemi bërë përgatitjet finale për furnizimin me inventar dhe pako didaktike, në bashkëpunim me Caritasin Zviceran. Në fund të muajit mars, pritet të furnizohen dy klasa përgatitore në kuadër të SHFMU “Ramiz Cernica” dhe “Vatra e Diturisë” për fëmijët e moshave 5-6 vjeçe.
* Kompletimi i dokumentacionit për nëntë (9) terrene sportive, në bashkëpunim me Drejtorinë e Zhvillimit Ekonomik.
* Në bashkëpunim me Drejtorinë e Zhvillimit Ekonomik, dhe me mbështetjen financiare të Fondit të Kosovës për Energjinë e Efiçiencës, jemi në fazën e fillimit të renovimit të objekteve të dy shkollave: “Rexhep Elmazi” dhe “Mehmet Isai” në Gjilan.
* Renovimi i sallës së edukatës fizike në Gjimnazin Shoqëror “Zenel Hajdini” në Gjilan.
* Janë rregulluar dy tualete në shkollat “Nazmi Hoxha” dhe “Musa Zajmi” në Gjilan për t’u krijuar kushte sa më të mira fëmijëve me nevoja të veçanta (FNV) të financuara nga donatori “ARKATANA”.

**Angazhimet profesionale në zbatim të aktiviteteve gjithëpërfshirëse në ngritjen e cilësisë për nivelin e arsimit parauniversitar**

* + Janë realizuar tri punëtori për hartimin e planit të veprimit (PV) të DKA-së, i cili përfshin periudhën shkurt-gusht, 2022.
	+ Në kuadër të vizitave në IEA, drejtoresha e DKA-së e shoqëruar me zyrtarët, për periudhën kohore shkurt-mars 2022, ka realizuar gjithsej njëzetekatër (24)vizita, sipas planit dinamik të aktiviteteve të planifikuara dhe atyre të paparashikuara.
	+ Janë realizuar vizita monitoruese në institucionet e arsimit parauniversitar.
	+ Angazhime permanente në komunikim të përditësuar individual dhe grupor me IEA-të për menaxhimin e gjendjes pandemike (riorganizimet e brendshme në shkolla, përcjellja e vijueshmërisë së fëmijëve/nxënësve, rekomandimet për menaxhimin e pasojave nga virusi covid-19, me theks të veçantë, higjiena dhe dezinfektimi i shtuar, bazuar në udhëzuesit dhe protokollet në fuqi nga Qeveria e Republikës së Kosovës. Është realizuar delegimi i zëvendësimeve, monitorimi i takimeve me task forcat në nivel të IEA-ve.
	+ Në bazë të detyrave dhe përgjegjësive, DKA ka iniciuar themelimin e Këshillit të Prindërve në nivel komune. Në kuadër të fuqizimit të rolit të këshillave drejtuese të IEA-ve, nga DKA është kërkuar plotësimi i këshillave drejtuese të shkollave dhe organeve drejtuese të shkollave si dhe monitorimi i punës së këshillave drejtuese të IEA-ve përmes procesverbaleve.
		- Takime të rregullta javore me udhëheqësit e IEA-ve, rreth identifikimit dhe mbështetjes së nevojave për përmirësimin e cilësisë së shërbimeve të punës edukative e arsimore në të gjitha nivelet e arsimit parauniversitar.
		- Takime të rregullta pune në baza ditore dhe javore me zyrtarët e DKA-së,
		- Takime individuale me palë të interesit
		- Takime me OJQ
		- Planifikimi dhe përgatitjet për testin e arritshmërisë dhe maturës shtetërore (caktimi i qendrave të testimit, administruesve, vëzhguesve dhe numri i nxënësve pjesëmarrës).
		- Jemi në fazën përgatitore për realizimin e testit ndërkombëtar: PISA, TIMSS dhe ICIRLS.
		- Organizimi dhe mbështetja e garave shkollore në nivel të Komunës dhe Republikës si: Olimpiada matematikore e Gjilanit 2022, Garat e Fizikës, Garat KANGAROO etj.

**Planifikimi dhe plotësimi i normave mësimore**

Kemi iniciuar grumbullimin e të dhënave për fondin e orëve të mësimdhënësve në të gjitha nivelet e arsimit në komunë, i cili është njëri nga objektivat e DKA-së, sipas planit të veprimit, si dhe strategjisë së udhëheqjes për vitet në vazhdim. Sipas ligjeve në fuqi, ne do t’i ndjekim të gjithë hapat ligjor, dhe deri në qershor do ta përgatisim konkursin për vendet e lira në arsim, gjithnjë duke e pasur parasysh edhe stabilizimin e normave të mësimdhënësve të rregullt.

**Trajnimet dhe zhvillimi profesional i mësimdhënësve dhe personelit në IEA**

* + - * Me angazhime në adresimin e kërkesave në organizatat ndërkombëtare dhe vendore, për nevojat e trajnimeve të edukatoreve në komunën e Gjilanit, kemi arritur që të përfitojmë gjashtë module të akredituara të trajnimeve për njëzet e shtatë (27) edukatore të klasave përgatitore në kuadër të shkollave, të aprovuara dhe realizuara nga organizata ndërkombëtare Caritasi Zviceran në Kosovë, si dhe gjashtë module të aprovuara dhe mbështetura nga organizata Unicef dhe Universiteti i Prishtinës - Fakulteti i Edukimit për gjithsejtë: pesëdhjetë (50) edukatore në kuadër të institucioneve parashkollore dhe shkollave fillore të cilat gjatë muajve në vijim do të fillojnë të zbatohen.
			* Pjesëmarrja e 118 mësimdhënësve në trajnime të ndryshme të niveleve 1-12,
			* Përfundimi i trajnimit për Kurrikulë, si dhe vlerësimi i njëqind (100) mësimdhënësve të të gjitha niveleve në arsimin parauniversitar.
			* Grumbullimi i nevojave për zhvillim profesional dhe trajnime për personelin arsimor në bashkëpunim me MASHTI-in.
			* Organizimi i punëtorive me nxënës të shkollave të mesme.
			* Organizimi i punëtorisë virtuale UPSHIFT “punëtoria për ndikim social”.
			* Dizajnimi i databazës së trajnimeve për mësimdhënësit në të gjitha nivelet e arsimit para universitar. Sipas PV janë ndjekur të gjitha hapat drejt krijimit të një databaze në kuadër të DKA-së. Aktualisht jemi në fazën e plotësimit të të databazës me të dhëna të detajuara nga IEA-të. Përmes këtyre të dhënave, DKA për herë të parë do t’i ketë në dispozicion informatat e detajuara individuale rreth trajnimeve të ndjekura dhe nevojat për mbështetje të mësimdhënësve të komunës sonë.

**Pjesëmarrja e zyrtarëve në punëtori dhe forume**

* Pjesëmarrje në dy punëtori të ndara dy ditore me zyrtarët e nivelit të arsimit parashkollor të DKA-ve në nivel të Republikës, në kuadër të projektit SHPRESË të organizuar nga Caritasi Zviceran në Kosovë.
	+ - * + Në kuadër të projektit “Forcimi i kapaciteteve vendimmarrëse në nivel komunal, me qëllim të përmirësimit të cilësisë së shërbimeve të edukimit në fëmijërinë e hershme” në komunën e Gjilanit është organizuar punëtoria një ditore, mbështetur nga organizata ndërkombëtare UNICEF, dhe implementuar nga Qendra për Shërbime Humane dhe Zhvillim me më datë 17.03.2022 është mbajtur punëtoria për hartimin e Planit të Veprimit të Komunës së Gjilanit për fëmijërinë e hershme.
				+ Pjesëmarrje në punëtori e organizuar nga rrjeti ballkanik i gazetarisë hulumtuese me temë “procesi i ri-integrimit dhe ri-socializmit të personave që kanë rënë ndesh me idetë radikale”.
				+ Organizimi i sesioneve informuese nga ekipi vlerësues pedagogjik për shënimin e datave 21 Marsin - Dita e Sindrown Down dhe 2 Prillin – Dita e Autizmit.
				+ Pjesëmarrja në takim me forumin e aftësisë së kufizuar dhe institucionet komunale, tema: Të arriturat, sfidat dhe përgjegjësitë ndaj FNV.

**Bashkëpunimi me organizatat vendore dhe ndërkombëtare – donacionet**

* Në SHFMU “Musa Zajmi”, Eulex ka mbështetur me pajisje elektronike.
* Donacion nga shkolla e Wetzikonit – Cyrih për Gjimnazin “Zenel Hajdini” me pajisje teknologjike.
* OSBE ka mbështetur nxënësit e Komunitetit RAE me pajisje elektronike.
	+ - * + Projekti Connected-Through Mobility në SHMLAT “Arbëria”-Përzgjedhja e tre nxënësve për praktikë një mujore në Slloveni.
				+ Dhurimi i parcelës private në hapësirë prej 21 ari nga pronari Izer Mehmeti, për terrenin sportiv në SHFMU ”Ramiz Cërrnica” në fshatin Gumnishtë.

**Organizimi dhe realizimi i eventeve për nderë të shënimit të datave të rëndësishme**

* Organizimi, menaxhimi, monitorimi dhe shënimi i “7 Marsi – Dita e Mësuesit.
* Organizimi dhe shënimi i ditës ndërkombëtare të Syndrome Down, 21 mars.
* Pjesëmarrje në organizime – evenimente të ndryshme të shkollave.

**Shqyrtimi i kërkesave dhe ankesave të palëve në sektorin e arsimit**

Shqyrtimi i kërkesave dhe ankesave me shkrim të palëve, edukatoreve, mësimdhënësve, prindërve, studentëve për vijimin e praktikës nga kolegjet private, organizatave vendore dhe ndërkombëtare, drejtorive të linjes në kuadër të komunës dhe mediave.

**Raporti i zyrës së financave, janar-mars 2022**

Shpenzimet një mujor për DKA dhe IEA-të

|  |
| --- |
| Mars 2022 |
| **Përshkrimi** | **Kategoria** | **Planifikimi** | **Alokimi** | **Shpenzimet** | **Përqindja** | **Përqindja** | **Vërejtje** |
|  | Paga | 940,442.00 | 940,442.00 | - | - | - |  |
|  | Shërbime dhe mallra10-21-22 | 262,350.00 | 262,350.00 | 206,087.00 | 78.55 | 78.55 |  |
|  | Komunali 10-21 | 19,995.00 | 19,995.00 | 2,700.00 | 13.50 | 13.50 |  |
|  | Subvencione10-21 |  |  |  | / | / |  |
|  | Kapitale – 10-21 | 33,000.00 | 33,000.00 | 2,648.00 | 8.02 | 8.02 |  |
| 46 | Paga |  |  |  | / | / | Save theChildren |
| 31 | Shërbime dhe mallra |  |  |  | / | / | OJQ VoRAE |
| 4 | Shërbime dhemallra |  |  |  | / | / | BankaBotërore |
|  | **Totali** | **1,255,787.00** | **1,259,210.42** | **211,435.00** | **16.79** | **16.84** |  |
| Të hyrat |  | 37,350.00 |  |  |  |  | Realizimi |

* Shqyrtimi i kërkesave;
* Kemi proceduar aktivitete në prokurim;
* Kërkesat për furnizim;
* Pranimi i faturave dhe regjistrimi në sistemi E-financa 7;
* Kemi regjistruar 1430 lëndë në kontabilitet;
* Kemi kryer barazimet me shkollat dhe DKA si dhe specifikacione të alokimit të mjeteve nga nivelet në shkolla;
* Alokimi i mjeteve nga donacionet;
* Monitorimi i shkollave.

**Sektori për Punë të Përgjithshme Juridike dhe Personel në Arsim**

* + Vendime/Aktvendime të ndryshme,;
	+ Hartimi dhe përgjigja në kërkesa/parashtresa ndaj palëve dhe subjekteve të tjera,;
	+ Hartimi i kontratave të punës,;
	+ Hartimi i akteve të tjera shkresore,;
	+ Hartimi dhe shpallja e konkurseve, 1 ( pesë vende të punës);
	+ Përgatitja, plotësimi dhe procedimi i formularëve për ndryshimet në listat e pagave, drejtuar thesarit në kuadër të Ministrisë së Financave, Punës dhe Transfereve,;
	+ Përmes Qendrës për Shërbime me Qytetarë janë pranuar dhe protokolluar lëndë, drejtuar Drejtorisë Komunale të Arsimit;
	+ Hartimi i Projekt Rregullores për Marrëdhënien Juridike të Punës në Institucionet Edukativo Arsimore dhe Aftësuese;
	+ Hartimi i Projekt Rregullores për Përgjegjësinë Disiplinore dhe Materiale të Punonjësve në Institucionet Edukativo Arsimore dhe Aftësuese;
	+ Hartimi i Projekt Rregullores për mbështetjen financiare - bursave të posaçme për studentë t ë shkëlqyer të Komunës së Gjilanit, që studiojnë jashtë shtetit të Republikës së Kosovës (Fondi i Ekselencës);
	+ Organizimi i brendshëm i dëgjimeve publike për Projekt Rregulloret;
	+ Mbajtja e një takimi me Sekretarët dhe Administratorët e të gjitha Institucioneve Edukativo Arsimore dhe Aftësuese lidhur me çështjet ligjore administrative të cilat ndërlidhen me detyrat dhe përgjegjësitë ndërmjet DKA-së dhe IEA-ve;
	+ Ofrimi i dokumentacionit dhe bashkëpunimi me auditorin e Jashtëm dhe të brendshëm;
	+ Asistimi në aspektin organizativ dhe ligjor për përzgjedhjen e Këshillit të Prindërve në nivel të Komunës.